ગાંધીનગર– ઇઝરાયેલના પ્રવાસે ગયેલા મુખ્યપ્રધાન વિજય રુપાણીની ઇઝરાયેલના વડાપ્રધાન નેતન્યાહૂ સાથે મુલાકાત દરમિયાન ગુજરાતમાં વસતાં યહૂદીઓને લઇને અગત્યની વાતચીત થઇ હતી. સીએમ રુપાણીએ ટ્વીટ કરીને માહિતી આપતાં જણાવ્યું કે યહૂદીઓને રાજ્યમાં ધાર્મિક લઘુમતીનો દરજ્જો આપવાની માગ થઈ હતી. જેને લઇને ગુજરાતમાં યહૂદીઓેને ધાર્મિક લઘુમતીનો દરજ્જો આપવાનો નિર્ણય લેવામાં આવ્યો છે. ટૂંક જ સમયમાં આ સંદર્ભે સરકાર નોટિફિકેશન બહાર પાડશે.